Apvienotās Karalistes attieksme pret parāda pārvaldības birojiem un centrālajām bankām, kas ir tās tiesiskajā regulējumā, kā arī riska pārvaldības standarti, ko piemēro darījumiem, kurus noslēgušas minētās struktūras, iepriekš minētajā ziņojumā un deleģētajā regulā nav ņemta vērā tās dalībvalsts statusa dēļ. Tomēr, ņemot vērā to, ka Apvienotā Karaliste tuvojas maiņai uz trešās valsts statusu, tagad ir lietderīgi iesniegt Eiropas Parlamentam un Padomei ziņojumu saskaņā ar Tirgus ļaunprātīgas izmantošanas regulas 6. panta 5. punktu, analizējot, vai atbrīvojumu no Tirgus ļaunprātīgas izmantošanas regulas darbības jomas ir lietderīgi attiecināt arī uz attiecīgajām minētās valsts struktūrām.

Ar Regulas (ES) Nr. 596/2014 par tirgus ļaunprātīgu izmantošanu (“Tirgus ļaunprātīgas izmantošanas regula”) 6. panta 1. punktu darījumus, rīkojumus vai rīcību, ko dalībvalstis, tostarp federācijas locekļi tādas dalībvalsts gadījumā, kas ir federāla valsts, Eiropas Centrālo banku sistēmas (ECBS) dalībnieki, vienas vai vairāku dalībvalstu ministrijas, aģentūras un īpašam nolūkam dibinātas sabiedrības vai personas, kas rīkojas to vārdā, atbrīvo no tirgus ļaunprātīgas izmantošanas regulas piemērošanas, ja tās veic vienīgi monetārās, valūtas maiņas vai valsts parāda pārvaldības politikas īstenošanas nolūkā.

i) konfidenciālas informācijas izmantošana no darbinieku puses;

ii) darbinieku darījumi ar aktīviem un finanšu instrumentiem;

iii) darbinieku neatkarība un interešu konflikti;

iv) rīcības noteikumu īstenošana.

Analīzes pamatā ir Eiropas politikas pētījumu centra (CEPS) veiktā pētījuma secinājumi. Lai gan pētījumā ir aplūkoti iepriekš minētie noteikumi, kas Apvienotajā Karalistē piemērojami saistībā ar tās dalībvalsts statusu, tajā tomēr sniegta visa informācija, kas nepieciešama, lai visaptveroši novērtētu, vai ir lietderīgi 6. panta 1. punkta atbrīvojumu attiecināt arī uz Anglijas Banku un Apvienotās Karalistes Parāda pārvaldības biroju.

Sīku aprakstu par visiem analīzē vērā ņemtajiem elementiem skatīt CEPS pētījumā.

3.2.Analīzes kopsavilkums par Apvienoto Karalisti

Tirgus ļaunprātīgas izmantošanas režīms

Tirgus ļaunprātīgas izmantošanas regulas noteikumi pašlaik ir tieši piemērojami Apvienotajā Karalistē, jo tā ir dalībvalsts. Tā kā Tirgus ļaunprātīgas izmantošanas regula ir Savienības tirgus ļaunprātīgas izmantošanas regulējuma pamatā, no tā izriet, ka Apvienotā Karaliste paredz attiecīgus noteikumus par iekšējās informācijas izmantošanu tirdzniecībā, iekšējās informācijas nelikumīgu izpaušanu un visu veidu tirgus manipulācijām, kā arī par atbrīvojumiem no tirgus ļaunprātīgas izmantošanas režīma. Tomēr, tā kā Apvienotā Karaliste gatavojas izstāties no Eiropas Savienības, ir lietderīgi apsvērt paredzamās turpmākās izmaiņas, ko tā varētu veikt attiecībā uz tirgus ļaunprātīgas izmantošanas režīmu. Šajā saistībā no paskaidrojošās informācijas, kas pievienota normatīvā akta projektam “Tirgus ļaunprātīgas izmantošanas (grozījums) (izstāšanās no ES) 2018. gada noteikumi”, šķiet, ka Apvienotās Karalistes valdība ir skaidri apņēmusies tuvākajā nākotnē neveikt nekādas citas politikas izmaiņas attiecībā uz tirgus ļaunprātīgas izmantošanas režīmu, kas izveidots ar Tirgus ļaunprātīgas izmantošanas regulu (MAR), kā tikai izmaiņas, kuras vajadzības gadījumā atspoguļotu valsts jauno stāvokli ārpus ES un veicinātu pāreju.

Riska pārvaldības standarti

Anglijas Banka piemēro plašus riska pārvaldības noteikumus attiecībā uz darījumiem, rīkojumiem vai rīcību monetārās, valūtas maiņas vai valsts parāda pārvaldības politikas īstenošanas nolūkā. Minētie noteikumi paredz, ka darbiniekiem ir pienākums ievērot dienesta noslēpumu, un aizliedz iekšējās informācijas izpaušanu, kā arī tās izmantošanu personiskā labuma gūšanai. Turklāt pastāv iekšēji noteikumi, kas nosaka ierobežojumus attiecībā uz darbinieku darījumiem ar aktīviem un finanšu instrumentiem, noteikumi, kuri reglamentē interešu konfliktus, kā arī skaidri noteikumi par ziņošanas kārtību, ja tiek piemērots kāds no rīcības noteikumiem. Visbeidzot, Anglijas Banka ir ieviesusi disciplinārās procedūras attiecībā uz sankciju piemērošanu par minēto noteikumu neievērošanu.

Apvienotās Karalistes Parāda pārvaldības birojam ir stabila rīcības noteikumu sistēma, ko piemēro tās darbiniekiem. Lielākā daļa no noteikumiem ir ietverti Civildienesta pārvaldības kodeksā. Biroja darbiniekiem – tāpat kā citiem ierēdņiem – ir pienākums glabāt dienesta noslēpumu un izvairīties no iekšējās informācijas izmantošanas savu privāto finansiālo interešu nolūkos. Personāla locekļi nedrīkst ieguldīt kapitālā un citos vērtspapīros, ja šādi ieguldījumi ir pretrunā viņu darba būtībai. Turklāt piemērojamie noteikumi par interešu konfliktu liedz tiem iesaistīties jebkādos lēmumos, kas varētu ietekmēt to ieguldījumu vērtību. Birojā pastāv disciplināras procedūras attiecībā uz darbinieku noteikumu pārkāpumiem, kā arī attiecībā uz citām situācijām, kurās personāla locekļu darbības traucē vai kaitē organizācijas darbībai vai reputācijai.

4.SECINĀJUMI

Pamatojoties uz iegūto informāciju un veikto analīzi, Komisija secina, ka ir lietderīgi Apvienotās Karalistes centrālajai bankai un PPB, proti, Anglijas Bankai un Apvienotās Karalistes Parāda pārvaldības birojam, piešķirt atbrīvojumu no Tirgus ļaunprātīgas izmantošanas regulas prasībām, tiklīdz Apvienotā Karaliste kļūs par trešo valsti.

Visbeidzot, šis secinājums neskar iespējamās turpmākās izmaiņas, ņemot vērā izmaiņas trešās valsts tiesību aktos vai faktiskas apstākļu izmaiņas, kas var radīt nepieciešamību pārskatīt to trešo valstu centrālo banku un PPB sarakstu, kuriem piemēro atbrīvojumu.